

**ΕΛΛΗΝΙΚΗ ΔΗΜΟΚΡΑΤΙΑ Αρ. Μελέτης:** 4 / 2016

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΕΡΓΑΣΙΑ:** «**Καθαρισμός και αποκατάσταση ρεμάτων-χειμάρρων** »

**.**

**ΤΕΧΝΙΚΗ ΕΚΘΕΣΗ**

Η μελέτη αυτή, προϋπολογισμού 38.000,00€ με ΦΠΑ, αφορά στην εκτέλεση της εργασίας με τίτλο **: «Καθαρισμός και αποκατάσταση ρεμάτων - χειμάρρων».**

Συγκεκριμένα, μετά τις έντονες και συνεχείς βροχοπτώσεις κατά τον Ιανουάριο και Φεβρουάριο του 2015, σημειώθηκε σε πολλούς χείμαρρους και ρέματα υπερχείλιση εξαιτίας της πλημμυρικής παροχής, με αποτέλεσμα να υπάρξουν καταστροφές στις ιδιοκτησίες των κατοίκων και στην οδοποιία του Δήμου.

Απαιτείται, με τη χρήση χωματουργικών μηχανημάτων περιστρεφόμενων εκσκαφέων, λαστιχοφόρου και ερπυστριοφόρου, να γίνει καθαρισμός όλων των ρεμάτων (από βλάστηση και φερτά υλικά) στα σημεία που σημειώθηκε υπερχείλιση καθώς και σε άλλα επικίνδυνα σημεία, για να αποκατασταθεί η ομαλή ροή του νερού ώστε να μην προκύψει ξανά κίνδυνος υπερχείλισης και κατ’ επέκταση καταστροφή σε ιδιοκτησίες και στην οδοποιία του Δήμου.

Οι εργασίες καθαρισμού και αποκατάστασης χειμάρρων – ρεμάτων που απαιτούνται, λόγω αδυναμίας εκτέλεσης με ίδια μέσα του Δήμου, θα γίνουν από εργολάβο ή εμπειροτέχνη για έργα χωματουργικά ή ιδιώτη, κάτοχο χωματουργικών μηχανημάτων.

Ο Ανάδοχος της εργασίας υποχρεούται να λάβει αυξημένα μέτρα ασφαλείας κατά την εκτέλεση της εργασίας για την αποφυγή ατυχήματος, όπως προβλέπεται από την κείμενη νομοθεσία.

Περισσότερες πληροφορίες θα δοθούν στον ανάδοχο από την Τεχνική Υπηρεσία κατά την εκτέλεση της εργασίας.

H δαπάνη της εργασία θα καλυφθεί απολογιστικά σε βάρος των πιστώσεων του έργου: 2003ΣΕ05500005 «Πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους Ο.Τ.Α. Α’ και Β’ βαθμού της Χώρας» του Υπουργείου Εσωτερικών & Διοικητικής Ανασυγκρότησης.Κωδ. 30.6262.00006.

Η εργασία θα γίνει με δημοπρασία σύμφωνα με τις διατάξεις του Π.Δ. 28/80..

Αμαλιάδα 11 / 4/ 2016

Ο συντάξας

Διονύσιος Μπούτσικας