

**ΕΛΛΗΝΙΚΗ ΔΗΜΟΚΡΑΤΙΑ**

**NOΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΕΡΓΑΣΙΑ :** «Καθαρισμός και Αποκατάσταση χειμάρρων - ρεμάτων»

**ΧΡΗΜΑΤΟΔΟΤΗΣΗ :** ΥΠ.ΕΣ.

**ΠΡΟΫΠ/ΜΟΣ :** 38.000,00 € (με Φ.Π.Α.)

**ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ**

**ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΕΚΤΕΛΕΣΗΣ ΕΡΓΑΣΙΑΣ**

Ο Δήμαρχος Ήλιδας

**Έχοντας υπόψη :**

* **Το άρθρο 1, του Ν. 4320/2015,**
* **Το Π.Δ. 28/80** «περί εκτελέσεως έργων & προμηθειών των ΟΤΑ», (παραγρ. 5 του άρθρου 11).
* **Τις διατάξεις της παραγρ. 2 του άρθρου 209 και της παραγρ. 1 του άρθρου 273 του Ν. 3463/2006.**
* **Τις παραγρ. 9 & 10 του άρθρου 209 του Ν. 3463/2006, όπως προστέθηκαν με την παραγρ. 13 του άρθρου 20 του Ν. 3731/08.**
* **Τις διατάξεις του Ν** **Ν.4281/2014.**
* **Το άρθρο 83 του Ν. 2362/1995 (ΦΕΚ 247 Α).**
* Την με αριθ. : **35130/739/09.08.2010** (ΦΕΚ 1291/11.08..2010 τεύχος Β), απόφαση Υπουργού Οικονομικών.
* Τη με αριθμό  **4 /2016,** μελέτη του Τμήματος Μελετών & Επίβλεψης Έργων του Δήμου
* Την με αριθ.: **99/2016**, απόφαση της Οικονομικής Επιτροπής, σχετικά με την έγκριση των συντασσόμενων τευχών
* Το με αριθ.: **58289/12.10.2010** έγγραφο του ΥΠ.ΕΣ.Α.Η.Δ. «περί αναπροσαρμογής των χρηματικών ποσών του άρθρου 83 παραγρ. 1 του Ν. 2362/1995 για τη σύναψη δημοσίων συμβάσεων των ΟΤΑ Α΄ βαθμού»

**Διακηρύσσει**

Τo με «πρόχειρο μειοδοτικό διαγωνισμό», επιλογή αναδόχου για την εκτέλεση της εργασίας με τίτλο **«Καθαρισμός και Αποκατάσταση χειμάρρων-ρεμάτων»**

**Προϋπολογισμού € 38.000,00 (με Φ.Π.Α.)**

που θα διεξαχθεί σύμφωνα με τις διατάξεις του Π.Δ. 28/80. Ο διαγωνισμός θα γίνει με σφραγισμένες προσφορές, με ποσοστό έκπτωσης ακέραιες μονάδες επί τοις εκατό (κατά αποκοπή), άνευ ορίου επί του προϋπολογισμού της μελέτης, επί εντύπου οικονομικής προσφοράς συνταγμένου από τους συμμετέχοντες, για την εκτέλεση της εργασίας **«Καθαρισμός και Αποκατάσταση χειμάρρων-ρεμάτων »,** σύμφωνα με το άρθρο 16, παρ. 1 του Π.Δ. 28/80 και σύμφωνα με τους παρακάτω όρους :

**ΑΡΘΡΟ 1Ο  Ημερομηνία, Τόπος & Ώρα έναρξης του διαγωνισμού**

Ο διαγωνισμός θα γίνει στις 1**7./…05…/2016**, ημέρα  **Τρίτη** και ώρα λήξης παραλαβής των προσφορών την **10:00 π.μ**. στα γραφεία του φορέα ενώπιον της αρμόδιας επιτροπής.

**ΑΡΘΡΟ 2Ο Ισχύουσα νομοθεσία & Τεύχη Δημοπράτησης**

Η εκτέλεση της εργασίας θα γίνει σύμφωνα με τις διατάξεις του Ν. 3463/06 (Κ.Δ.Κ.) και του Π.Δ. 28/80, ειδικότερα αυτά που προβλέπονται στο άρθρο 14, τα δε τεύχη δημοπράτησης είναι κατά σειρά ισχύος τα εξής :

1. Η σύμβαση
2. Ο προϋπολογισμός μελέτης
3. Το τιμολόγιο της μελέτης
4. Η Γενική Συγγραφή Υποχρεώσεων
5. Η τεχνική Έκθεση

**ΑΡΘΡΟ 3Ο Εγγυητικές επιστολές**

**Δεν απαιτείται εγγύηση συμμετοχής για τη συμμετοχή σε διαδικασίες ανάθεσης συμφωνιών-πλαίσιο ή σε συνοπτικό διαγωνισμό του** [**άρθρου 143**](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000037_N0000022420_N0000023822_S0000088342) **(**[**άρθρο 157 παρ.1α του Ν.4281/2014**](http://www.dimosnet.gr/?MDL=pages&Branch=N_N0000000002_N0000023676_N0000000020_N0000000037_N0000022420_N0000023822_S0000088356#1)**).**

**Κατά την υπογραφή της σύμβασης προσκομίζεται εγγύηση καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. (**[**άρθρο 157 παρ.1β του Ν.4281/2014**](http://www.dimosnet.gr/?MDL=pages&Branch=N_N0000000002_N0000023676_N0000000020_N0000000037_N0000022420_N0000023822_S0000088356#1)**)**

# ΑΡΘΡΟ 4Ο Δικαιούμενοι συμμετοχής στο διαγωνισμό

**Δεκτοί στον διαγωνισμό γίνονται, αναγνωρισμένοι επαγγελματίες χωματουργικών εργασιών εγγεγραμμένοι στα οικεία επιμελητήρια ή επαγγελματικές οργανώσεις και εργολάβοι Δ.Ε. (χωρίς όριο τάξης πτυχίου) του δημοπρατούμενου αντικειμένου.**

# ΑΡΘΡΟ 5Ο Προθεσμία περαίωσης

Η εργασία θα εκτελεσθεί μέσα σε προθεσμία **ΤΕΣΣΑΡΩΝ (4) ΜΗΝΩΝ** από την υπογραφή της σύμβασης και εφόσον ο ορισμός επιβλέποντα γίνει εντός **δέκα** (**10**) **ημερών** από την ημερομηνία πρωτοκόλλησης της σύμβασης, σε διαφορετική περίπτωση, η έναρξη της προθεσμίας αρχίζει από την ημερομηνία του ορισμού επιβλέποντα. Για τυχόν καθυστερήσεις-παρατάσεις της συμβατικής προθεσμίας , ισχύουν όσα προβλέπονται στο Π.Δ. 28/80 .

# ΑΡΘΡΟ 6Ο Δικαιολογητικά

Ο διαγωνιζόμενος υποβάλλει στην επιτροπή την προσφορά του που αποτελείται **από δύο ξεχωριστούς φακέλους**, στους οποίους αναγράφεται στο εξωτερικό τους μέρος τον τίτλο της εργασίας, την επωνυμία και την διεύθυνση του διαγωνιζόμενου. Ο ένας φάκελος αναγράφει στο εξωτερικό του μέρος την επιγραφή «Φάκελος δικαιολογητικών για την εργασία με τίτλο «**Καθαρισμός και Αποκατάσταση χειμάρρων-ρεμάτων »** και περιέχει τα εξής δικαιολογητικά, **επί ποινή αποκλεισμού :**

1. Την πρωτότυπη βεβαίωση εγγραφής στα Μ.Ε.Ε.Π. από την οποία εξακριβώνεται η ισχύς, η τάξη και η κατηγορία έργων. Προκειμένου περί εμπειροτεχνών η βεβαίωση εγγραφής στα Νομ. Μητρώα. **Προκειμένου περί λοιπών επαγγελματιών** βεβαίωση εγγραφής στα οικεία επιμελητήρια.Καθώς και φωτοαντίγραφο αυτών ώστε να παραμείνει στον φάκελο.
2. Αποδεικτικό καταβολής εισφορών στην οργάνωση στην οποία ανήκει.
3. Πιστοποιητικό εγγραφής στο οικείο επαγγελματικό μητρώο ή επαγγελματική ένωση.
4. Υπ. Δήλωση του Ν. 1599/86, στην οποία θα δηλώνονται οι ασφαλιστικοί οργανισμοί στην οποία έχει υποχρέωση ασφάλισης ο διαγωνιζόμενος.
5. Πιστοποιητικά ασφαλιστικής ενημερότητας κατά την ημέρα του διαγωνισμού. Το πιστοποιητικό ασφαλιστικής ενημερότητας αφορά όλους τους απασχολούμενους με οποιαδήποτε σχέση εργασίας στην επιχείρηση του συμμετέχοντος, συμπεριλαμβανομένων των εργοδοτών που είναι ασφαλισμένοι σε διαφορετικούς οργανισμούς κοινωνικής ασφάλισης και όχι μόνο τους ασφαλισμένους του ΙΚΑ. Σε κάθε περίπτωση ο Οργανισμός Κοινωνικής ασφάλισης στον οποίο είναι ασφαλισμένος κάθε απασχολούμενος στην επιχείρηση του συμμετέχοντος, συμπεριλαμβανομένων και των εργοδοτών & διοικούντων την ΕΠΕ ή ΑΕ, θα προκύπτει κατά κανόνα από το καταστατικό και θεωρημένη κατάσταση προσωπικού κατά ειδικότητα στην οποία θα εμφαίνεται ο ασφαλιστικός οργανισμός που είναι ασφαλισμένος ο κάθε απασχολούμενος στην επιχείρηση ή τυχόν ισοδύναμα έγγραφα κάθε επιχείρησης.
6. Υπεύθυνη δήλωση του Ν. 1599/86, ότι κατέχει ή θα μισθώσει τα μηχανήματα που αναφέρονται στο Τιμολόγιο της Μελέτης καθώς και ότι έχουν καταβληθεί τα τέλη χρήσης αυτών (η υπεύθυνη δήλωση πρέπει να φέρει ημερομηνία υπογραφής εντός του τελευταίου μήνα πριν την δημοπράτηση).
7. Υπεύθυνη δήλωση του Ν. 1599/86 περί ισχύος της προσφοράς του για τουλάχιστον ενενήντα (90) ημερών από την ημέρα διενέργειας του διαγωνισμού (η υπεύθυνη δήλωση πρέπει να φέρει ημερομηνία υπογραφής εντός του τελευταίου μήνα πριν την δημοπράτηση).
8. Υπεύθυνη δήλωση του Ν. 1599/86, με την οποία θα δηλώνεται ότι, έλαβαν γνώση των επιτόπιων συνθηκών που αφορούν την εκτέλεση της δημοπρατούμενης υπηρεσίας, των όρων της διακήρυξης **και αποδέχονται αυτούς πλήρως και ανεπιφύλακτα** (η υπεύθυνη δήλωση πρέπει να φέρει ημερομηνία υπογραφής εντός του τελευταίου μήνα πριν την δημοπράτηση).
9. Υπεύθυνη δήλωση του Ν. 1599/86 ότι δεν υφίστανται νομικοί περιορισμοί της επιχείρησης και δεν έχει αποκλεισθεί η συμμετοχή της από διαγωνισμούς του δημοσίου και των ΟΤΑ (η υπεύθυνη δήλωση πρέπει να φέρει ημερομηνία υπογραφής εντός του τελευταίου μήνα πριν την δημοπράτηση).
10. Υπεύθυνη δήλωση του Ν. 1599/86 με την οποία να δηλώνεται ότι δεν έχει καταδικαστεί για αδίκημα σχετικό με την επαγγελματική του δραστηριότητα, ότι δεν τελεί υπό πτώχευση, εκκαθάριση, πτωχευτικό συμβιβασμό ή άλλο παρόμοιο γεγονός και, επίσης, ότι δεν βρίσκονται στη διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή σε άλλη παρόμοια διαδικασία (η υπεύθυνη δήλωση πρέπει να φέρει ημερομηνία υπογραφής εντός του τελευταίου μήνα πριν την δημοπράτηση).

Ο πάροχος στον οποίο θα ανατεθεί η εργασία (μειοδότης), οφείλει πριν την απόφαση κατακύρωσης να προσκομίσει στο δήμο τα πρωτότυπα έγγραφα και πιστοποιητικά, πλην αυτών που μπορούν να αναζητηθούν αυτεπάγγελτα. Σε περίπτωση μη προσκόμισης έστω και ενός από τα ανωτέρω έγγραφα και πιστοποιητικά ή αν από την αυτεπάγγελτη αναζήτησή τους και τον έλεγχο αυτών προκύψει κώλυμα σύναψης της σύμβασης, η κατακύρωση γίνεται στον συμμετέχοντα που προσφέρει την αμέσως καλύτερη για το φορέα προσφορά.

Στον άλλο φάκελο αναγράφεται στο εξωτερικό του μέρος η επιγραφή «Οικονομική προσφορά για την εργασία με τίτλο **«Καθαρισμός και Αποκατάσταση χειμάρρων-ρεμάτων ».** Εντός αυτού τοποθετείται η οικονομική προσφορά υπογεγραμμένη και σφραγισμένη από τον συμμετέχοντα που αναφέρει την προσφερόμενη έκπτωση ως περιγράφεται στην εισαγωγή της παρούσης. **Ο φάκελος αυτός και επί ποινή αποκλεισμού πρέπει να είναι καλώς σφαγισμένος.**

Οι οικονομικές προσφορές δεν υποχρεούνται να φέρουν μηχανοσήμανση, λαμβάνοντας υπόψη **τον Ν. 4254/2014.**

**Δεν γίνονται δεκτές αρνητικές οικονομικές προσφορές** (πάνω από το όριο του προϋπολογισμού).

**Δικαίωμα κατάθεσης της προσφοράς έχουν:**

1. **Για τις Ατομικές Επιχειρήσεις** ο ίδιος, προσκομίζοντας απαραίτητα το δελτίο της αστυνομικής του ταυτότητας ή άλλο νόμιμο έγγραφο που αποδεικνύει την ταυτότητα του συμμετέχοντα,
2. **Για τις Ο.Ε. & Ε.Ε.,** ο νόμιμος εκπρόσωπός ή εξουσιοδοτημένος εταίρος της Εργοληπτικής Επιχείρησης, σύμφωνα με το καταστατικό ίδρυσης (όταν υπάρχει τροποποίηση του καταστατικού απαιτείται βεβαίωση του Πρωτοδικείου),
3. **Για τις ΕΠΕ,** ο εξουσιοδοτημένος διαχειριστής (ΦΕΚ ίδρυσης, για τροποποίηση καταστατικού βεβαίωση από το Πρωτοδικείο),
4. **Για τις Α.Ε.,** μέλος του Δ.Σ (με πρακτικό Δ.Σ.), (ΦΕΚ ίδρυσης, για τροποποίηση καταστατικού βεβαίωση Νομ. Αυτ/σης ή Υπ. Ανάπτυξης,
5. **Κοινοπραξία (Ενώσεις παρόχων που υποβάλλουν κοινή προσφορά),** ο κάθε κοινός εκπρόσωπος, διορισμένος με συμβολαιογραφικό έγγραφο των κοινοπρακτούντων Ε.Ε.

Κανείς δεν μπορεί, στην ίδια δημοπρασία, να εκπροσωπήσει περισσότερες από μια εταιρείες ή κοινοπραξίες. Επίσης, δεν μπορεί ο εκπροσωπών ή το μέλος διοικητικού συμβουλίου συμμετέχουσας εταιρείας να συμμετάσχει ξεχωριστά, για τον εαυτό του. Σε μια τέτοια περίπτωση αποκλείονται όλες αυτές οι πολλαπλές προσφορές, εκτός αν αποσυρθούν από τους ενδιαφερόμενους όλες οι υπόλοιπες προσφορές πλην μίας.

Δεν μπορεί επίσης να συμμετάσχει στη δημοπρασία για δικό του λογαριασμό, υπάλληλος εταιρείας που συμμετέχει σε αυτήν ή ειδικοί σύμβουλοι, που αμείβονται από αυτή με μισθό ή με κάποιον άλλον τρόπο.

**ΑΡΘΡΟ 7Ο Διαδικασία κατάθεσης και εξέτασης των προσφορών**

Η Επιτροπή διενέργειας του διαγωνισμού, παρουσία των διαγωνιζομένων, κατά την ημερομηνία του διαγωνισμού, σύμφωνα με το άρθρο 18 Π. Δ. 28/1980, παραλαμβάνει τον φάκελο. Σε κάθε φάκελο που παραδίδεται αναγράφεται ο αύξων αριθμός της προσφοράς, ο οποίος αναγράφεται και στο πρακτικό. Στο πρακτικό αυτό αναγράφεται η τυχόν επίδοση της προσφοράς χωρίς σύγχρονη προσαγωγή των απαιτούμενων στοιχείων, πράγμα που κάνει την προσφορά απαράδεκτη.

Αφού περάσει η ώρα που ορίσθηκε, ανακοινώνεται από τον Πρόεδρο της Επιτροπής ότι έληξε η παράδοση των προσφορών, αναγράφεται τούτο στα πρακτικά και απαγορεύεται για οποιονδήποτε λόγο η αποδοχή των προσφορών μεταγενέστερα με ποινή ακυρότητας του διαγωνισμού, εκτός εάν η εμπρόθεσμη επίδοση προσφορών συνεχίζεται χωρίς διακοπή και μετά την παρέλευση του χρόνου που ορίζεται στη διακήρυξη.

Μετά τη λήξη παράδοσης των προσφορών, και ενώ η συνεδρίαση συνεχίζεται δημόσια, αρχίζει ο έλεγχος των δικαιολογητικών συμμετοχής. Κατά σειρά επίδοσης των προσφορών αναγράφονται στο πρακτικό δημοπρασίας τα έγγραφα που περιέχονται σε κάθε φάκελο, περιληπτικά μεν αλλά κατά τρόπο που να εμφανίζει σαφώς το σύμφωνο ή μη προς τους όρους της διακήρυξης, σε επήκοο των παρισταμένων.

Ο φάκελος που περιέχει την οικονομική προσφορά και στον οποίο αναγράφεται εξωτερικά η επιγραφή «Οικονομική προσφορά για την εργασία με τίτλο «**Καθαρισμός και Αποκατάσταση χειμάρρων-ρεμάτων »**, παραμένει σφραγισμένος και αναγράφεται σε αυτόν ο ίδιος αύξων αριθμός με αυτόν που αναγράφηκε στον ανοικτό φάκελο.

Μετά την καταγραφή των δικαιολογητικών όλων των προσφορών, οι παριστάμενοι εκπρόσωποι των υποψήφιων αναδόχων που βρίσκονται μέσα στην αίθουσα **εξέρχονται** και η συνεδρίαση γίνεται μυστική. Κατά τη διάρκεια της μυστικής συνεδρίασής της, η Επιτροπή διενέργειας του διαγωνισμού αποφασίζει σχετικά με τα υποβληθέντα δικαιολογητικά και τη συμφωνία με τις τεχνικές προδιαγραφές και τους όρους της διακήρυξης.

Στη συνέχεια, η συνεδρίαση γίνεται ξανά δημόσια και ο Πρόεδρος της Επιτροπής ανακοινώνει τους υποψήφιους που αποκλείστηκαν, καθώς και τους λόγους του αποκλεισμού τους, και τους καλεί να παραλάβουν τις σφραγισμένες προσφορές τους.

Μετά από αυτό, ο Πρόεδρος της Επιτροπής αποσφραγίζει τους φακέλους των προσφορών **που έγιναν δεκτές** από την επιτροπή κατά τη σειρά που δόθηκαν σε αυτήν και ανακοινώνει μεγαλοφώνως την Οικονομική προσφορά τους, η οποία αναφέρεται στο έγγραφο της προσφοράς.

Προσφορές που δε φέρουν στο τέλος την υπογραφή του υποψηφίου ή αυτές που δεν είναι σύμφωνες με τους όρους της διακηρύξεως απορρίπτονται από την Επιτροπή. Επίσης, προσφορές που είναι αόριστες και ανεπίδεκτες εκτίμησης απορρίπτονται ως απαράδεκτες.

Τέλος, η Επιτροπή διενέργειας του διαγωνισμού αποφασίζει για τον ανάδοχο, σύμφωνα με την 5 παράγραφο του 19ου άρθρου του Π. Δ. 28/1980.

Η εφαρμογή της όλης διαδικασίας καταχωρείται στο πρακτικό της επιτροπής διαγωνισμού ή σε παράρτημά της που υπογράφεται από τον Πρόεδρο και τα μέλη της. **Ακολουθεί ανακοίνωση του προέδρου της επιτροπής σε πίνακα της υπηρεσίας** με την οποία γνωστοποιείται στους διαγωνιζομένους ότι το Πρακτικό διατίθεται για ενημέρωσή τους και ότι μπορούν να υποβληθούν ενστάσεις στην επιτροπή διαγωνισμού ή στο Δήμο μέχρι της επόμενης εργάσιμης ημέρας από τη διεξαγωγή της Δημοπρασίας.

Αν κατά του ανωτέρου πρακτικού δεν υποβληθούν ενστάσεις η επιτροπή Διαγωνισμού ολοκληρώνει το πρακτικό για το αποτέλεσμα της δημοπρασίας και το υποβάλλει στην Προϊσταμένη αρχή, η οποία εγκρίνει το αποτέλεσμα, επιφυλασσομένων των διατάξεων του άρθρου 2 του παρόντος. Αν υποβληθούν ενστάσεις, η επιτροπή διαγωνισμού τις διαβιβάζει μαζί με το πρακτικό και τη γνώμη της στην προϊσταμένη αρχή, η οποία εκδικάζει τις ενστάσεις, αποφασίζει και τελικά εγκρίνει το αποτέλεσμα.

Σε περίπτωση ίδιων προσφορών (περισσότεροι του ενός έχουν προσφέρει το ίδιο ποσοστό έκπτωσης), τότε διενεργείται «κλήρωση» για την ανάδειξη του τελικού μειοδότη,

**ΑΡΘΡΟ 8Ο Ενστάσεις κατά της δημοπρασίας-Υποβολή Πρακτικού**

8.1. Οι ενστάσεις κατά της διεξαγωγής της δημοπρασίας (κατά της νομιμότητας διεξαγωγής αυτής) ή της συμμετοχής παρόχου σε αυτήν κατατίθενται μόνο από πάροχο που συμμετέχει στην δημοπρασία ή αποκλείσθηκε από αυτήν σε οποιοδήποτε στάδιο της διαδικασίας και για τους λόγους που ανακύπτουν κατά το αντίστοιχο στάδιο. Η ένσταση υποβάλλεται στο πρωτόκολλο του Δήμου (Υπόψη της επιτροπής που διενεργεί τον διαγωνισμό) και μέχρι της επομένης από τη δημοπρασία εργασίμου ημέρας ή της επόμενης της ανακοίνωσης του αποτελέσματος της δημοπρασίας & αξιολογήσεως των προσφορών (στην περίπτωση όπου απαιτείται & τεχνική αξιολόγηση), όπως περιγράφεται στην παραγρ. 1 του άρθρου 20 του Π.Δ. 28/80. Οι ενστάσεις πρωτοκολλούνται στο Δήμο και διαβιβάζονται «αυθημερόν» στην επιτροπή διαγωνισμού.

8.2. Η επιτροπή, σε περίπτωση ενστάσεων, υποχρεούται να υποβάλλει το πρακτικό της δημοπρασίας στο δημοτικό συμβούλιο , αμέσως μετά την παρέλευση κατά την προηγούμενη παράγραφο της προθεσμίας για την υποβολή ενστάσεων, μαζί με την γνωμοδότηση της, διαφορετικά το αποτέλεσμα του διαγωνισμού (σε περίπτωση μη ύπαρξης ενστάσεων), κατακυρώνεται από την Οικονομική Επιτροπή. Γενικότερα ισχύει ότι προβλέπεται από τα άρθρα 20 & 21 του Π.Δ. 28/80, καθώς επίσης και από το άρθρο 103 του Ν. 3463/2006 όπως αυτό ισχύει σήμερα σύμφωνα με το άρθρο 72 του Ν. 3852/2010 (ΦΕΚ 87/2010 Α΄). Ο Δήμος υποχρεούται να γνωστοποιήσει στους συμμετέχοντες ενιστάμενους το περιεχόμενο των αποφάσεων της Προϊσταμένης Αρχής, που λαμβάνονται σχετικά με τις ενστάσεις. Η γνωστοποίηση γίνεται με την αποστολή σχετικού εγγράφου ή της ίδιας της απόφασης με τηλεομοιοτυπική συσκευή (Φάξ) ή με ηλεκτρονικό ταχυδρομείο (e mail) ή με κάθε άλλο πρόσφορο μέσο.

8.3. Οι ενστάσεις κατά της Διακήρυξης του διαγωνισμού, κατατίθενται στο πρωτόκολλο του Δήμου, μέσα στο μισό του χρονικού διαστήματος από την τελευταία δημοσίευση της διακήρυξης μέχρι την ημερομηνία υποβολής των προσφορών. Για τον καθορισμό της ημερομηνίας αυτής συνυπολογίζονται και οι ημερομηνίες της τελευταίας δημοσίευσης της διακήρυξης, καθώς και η ημερομηνία υποβολής των προσφορών. Αν προκύπτει κλάσμα θεωρείται ολόκληρη ημέρα. Η ένσταση εξετάζεται από την Οικονομική Επιτροπή και η απόφαση εκδίδεται το αργότερο πέντε (05) ημέρες πριν την διενέργεια του διαγωνισμού.

**ΑΡΘΡΟ 9Ο Έγκριση αποτελέσματος διαγωνισμού – Ακύρωση - Επανάληψη Διαγωνισμού - Υπογραφή σύμβασης**

Το αποτέλεσμα της δημοπρασίας εγκρίνεται με απόφαση της Προϊσταμένης Αρχής (Δημ. Συμβούλιο ή Οικ. Επιτροπή, σύμφωνα με άρθρο 8.2 της παρούσας διακήρυξης), που περιλαμβάνει και τυχόν βελτιώσεις της προσφοράς, που γίνονται δεκτές από την ενδιαφερόμενη επιχείρηση. Στην απόφαση κρίνονται και οι τυχών αντιρρήσεις που υποβλήθηκαν. Η προϊσταμένη αρχή μπορεί με αιτιολογημένη απόφασή της να ακυρώσει το αποτέλεσμα της δημοπρασίας ή να ανακαλέσει τη διακήρυξη του διαγωνισμού, σε οποιοδήποτε στάδιο της διαδικασίας για τους λόγους που αναφέρονται στις διατάξεις του αρθ.: 21 του Π.Δ. 28/80. Μετά την έγκριση του πρακτικού της δημοπρασίας, κοινοποιείτε στον ανάδοχο η εγκριτική απόφαση και καλείται να προσέλθει σε προθεσμία δέκα (10) ημερών για την υπογραφή της σύμβασης, προσκομίζοντας εγγύηση καλής εκτέλεσης ποσοστού 5% επί της αξίας της σύμβασης χωρίς να υπολογίζεται ο ΦΠΑ. Αν ο ανάδοχος δεν προσέλθει ή δεν προσκομίσει την απαιτούμενη εγγύηση κηρύσσεται έκπτωτος και καλείται ο επόμενος κατά σειρά μειοδότης «κάθε φορά» που προκύπτει τέτοιο θέμα, έως ότου αυτό κρίνεται «συμφέρον» από την επιτροπή διαγωνισμού. Γενικότερα ισχύει ότι προβλέπεται από το άρθρο 21 & 23 & 24 του Π.Δ. 28/80.

Σε περίπτωση που ο διαγωνισμός δεν διεξαχθεί για οποιοδήποτε λόγο στην αρχικά ορισθείσα ημερομηνία, αυτός θα επαναληφθεί την επόμενη εβδομάδα, ίδια ημέρα & ώρα, με ειδοποίηση φαξ από την υπηρεσία, σε αυτούς που έχουν πάρει ήδη Τεύχη Δημοπράτησης (με αίτησή τους που θα υπάρχει ήδη στο πρωτόκολλο της υπηρεσίας),

Σε περίπτωση ματαίωσης του διαγωνισμού & επανάληψης αυτής με ίδιους ή νέους όρους αποφασίζει η Οικονομική Επιτροπή, μετά από «Γνωμοδότηση» της Επιτροπής Διαγωνισμού.

**ΑΡΘΡΟ 10Ο Δημοσίευση – Έξοδα δημοσίευσης – Κρατήσεις**

Περίληψη της παρούσας δημοσιεύεται :

* υποχρεωτικά με τοιχοκόλληση στην εξώθυρα ή στον πίνακα ανακοινώσεων του δημοτικού καταστήματος. Για την «δημοσίευση» αυτή συντάσσεται «αποδεικτικό» μπροστά σε δύο μάρτυρες, σύμφωνα με το άρθρο 284, παραγρ. 2 του Ν. 3463/06,
* ανάρτηση της περίληψης διακήρυξης στο ΔΙΑΥΓΕΙΑ,
* εάν ο προϋπολογισμός υπερβαίνει τα 2.934,70 € (χωρίς ΦΠΑ), η δημοσίευση γίνεται σε δύο εφημερίδες του Νομού, εκ των οποίων η μία πρέπει να μην είναι ημερήσια. Εάν στο Νομό εκδίδεται μόνο μία εφημερίδα, η δημοσίευση γίνεται σε αυτήν και σε μία ημερήσια εφημερίδα μεγάλης κυκλοφορίας γενικών ειδήσεων, από αυτές που κυκλοφορούν στην Αθήνα ή στη Θεσσαλονίκη. Αν δεν εκδίδεται καμία εφημερία στο Νομό, η δημοσίευση γίνεται πάλι σε ημερήσιες εφημερίδες γενικών ειδήσεων της Αθήνας ή της Θεσσαλονίκης,
* ότι προβλέπεται από το Ν. 3548/07, άρθρο 1 & 3 «περί δημοσίευσης της περίληψης διακήρυξης»,
* εάν η δαπάνη υπερβαίνει τις 58.694,06 € (χωρίς ΦΠΑ), εκτός των ανωτέρω δημοσιεύσεων, γίνεται δημοσίευση και σε μία ημερήσια εφημερίδα μεγάλης κυκλοφορίας γενικών ειδήσεων από αυτές που εκδίδονται στην Αθήνα ή στη Θεσσαλονίκη ή σε μία ειδική εφημερίδα δημοσιεύσεως δημοπρασιών ή σε μία ημερήσια οικονομική εφημερίδα.
* Τα έξοδα δημοσίευσης περίληψης της διακήρυξης, αρχικής και τυχόν επαναληπτικών δημοπρασιών, καταβάλλονται σε κάθε περίπτωση από τον ανάδοχο, με την προσκόμιση των νόμιμων παραστατικών, σύμφωνα με τις διατάξεις του άρθρου 46 του Ν. 3801/2009, που προστέθηκε στην παραγρ. 3 του άρθρου 4 του Ν. 3548/2007.

**ΑΡΘΡΟ 12Ο Λοιπές Διατάξεις**

Ότι δεν προβλέπεται στην παρούσα διακήρυξη, ισχύει ότι προβλέπεται στο Π.Δ 28/80 & στο Ν. 3463/06, όπως αυτός τροποποιήθηκε & ισχύει σήμερα..

Πληροφορίες παρέχονται στους ενδιαφερόμενους στα γραφεία του φορέα τις εργάσιμες ημέρες και ώρες (τηλ. 2622360571, 2622360576, φάξ 2622038373).

**Αμαλιάδα, 15 / 4 / 2016**

**Ο ΔΗΜΑΡΧΟΣ**

**ΗΛΙΔΑΣ κ.α.α**

**ΣΠΥΡΙΔΩΝ ΤΖΟΥΛΕΚΗΣ**